Slovensko má byť na čo hrdé. Už dlho tu totiž nebola takáto kniha.
Odetí do krásy je unikátna encyklopedicko-zážitková publikácia, ktorá prináša dedičstvo našich predkov. Predstavuje bohaté kultúrne dedičstvo. Pohľad na skutočnú krásu. Krásu a farebnosť slovenských krojov, ktoré zozbierala rodáčka z detvianskych lazov Jana Kucbeľová.
Jej zbierka obsahuje vzácnosti, ktoré istým spôsobom predstavujú náš národný poklad. Každý kúsok má nesmiernu historickú a kultúrnu hodnotu, ktorú zachytil fotograf Peter Brenkus na fascinujúcich záberoch. V knihe okrem zaujímavých historických faktov spoznáte aj príbehy jednotlivých krojov, osudy ich nositeľov či výrobcov.
Máloktorá krajina sa môže pochváliť takým bohatstvom krásnych a rozmanitých ľudových odevov, akými sa pýši Slovensko. Veď nie nadarmo sa hovorí: "Čo dedinu prejdeš, to iný kroj nájdeš."
Sviatočné i všedné ženské, mužské a detské kroje v podobe, do akej sa v jednotlivých regiónoch vyvinuli za posledných 250 rokov, sú súčasťou národného dedičstva a svedčia o vysokej estetickej hodnote tradičného ľudového odievania na Slovensku.
Vychutnávať si ich môžete v novej publikácii Kroje Slovenska, ktorá očarí každého.
Takmer 170-stranová plnofarebná kniha vo veľkom formáte mapuje jednotlivé regióny – celkovo ich je 22 a medzi nimi Zemplín, Turiec, Spiš a Šariš, Podpoľanie, Liptov, či Kysuce.
Ku každému regiónu základné informácie, kroje a časti krojov, k nim aj zaujímavé popisy.
To všetko v štyroch jazykoch. Okrem slovenčiny aj v angličtine, francúzštine a nemčine.
"Mám radosť, keď listujem v tejto knihe, lebo v nej prechádzam časom. Verím, že každý, kto si knižku kúpi, akoby zrazu pocítil radosť z toho, že je súčasťou celku, súčasťou objatia mnohých rúk generácií, ktoré ho s láskou nesú od kolísky až po koniec cesty. Kroje Slovenska, to je zosobnenie našich pocitov," tvrdí riaditeľka mediálneho vydavateľstva Mária Reháková, milovníčka folklóru a slovenských tradícií.
Poézia Milana Rúfusa v krojoch. Kniha, z ktorej vyžaruje vznešenosť i krása.
Pri príležitosti nedožitých 90.narodenín slovenského básnika Milana Rúfusa vyšla jedinečná kniha, ktorá je radosťou pre ducha i oči.
V limitovanom náklade 525 očíslovaných výtlačkov ju môžete kúpiť iba na www.LuxusnaKniznica.sk.
"Kniha ponúka slovenské kroje na nadčasových umeleckých fotografiách a poéziu, ktorá nikdy nezostarne. Táto exkluzívna publikácia je oslavou génia slovenského ľudu a umeleckého nadania básnika Milana Rúfusa," povedala Gabriela Belopotocká z vydavateľstva Ikar.
Autorom fotografií je známy slovenský fotograf Peter Brenkus, ktorého vášňou je fotografovanie tanca, aktérov vážnej hudby a folklóru. Jeho fotografie si doslova vychutnáte a sila jeho umeleckej výpovede je geniálne umocnená krásnymi veršami o pravde, kráse, domove a láske.
Kniha Poézia v krojoch | Kroje v poézii zahŕňa nadväzuje na obrazovú publikáciu Odetí do krásy, ktorá sa stala slovenským bestsellerom.